Mytteriet på Bounty (film fra 1935)

***Mytteriet på Bounty*** (originaltittel: *Mutiny on the Bounty*) er en amerikansk drama- og eventyrfilm fra 1935 regissert av Frank Lloyd. Hovedrollene spilles av Charles Laughton og Clark Gable. Den er basert på Charles Nordhoff og James Norman Halls roman med samme tittel fra 1932. Både boka og filmen er basert på det kjente Mytteriet på Bounty, som fant sted i 1789. Filmen ble belønnet med Oscar for beste film.

Dette var den tredje og mest kjente filmatiseringen av dette mytteriet. Hendelsen har blitt filmatisert fem ganger.

## Handling
I den engelske flåten kommanderer kaptein Bligh på seilskipet Bounty, og er en sann redsel for sitt mannskap. En av hans offiserer Fletcher Christian, gjør tilslutt felles sak med mannskapet, lager mytteri og setter kapteinen fra borde.

## Om filmen
;Filmkritikerne
*Mytteriet på Bounty* har fått så mye som 93% på Rotten Tomatoes og i 1998 rangerte American Film Institute den som nr. 86 over sin liste over de 100 beste filmene i det 20de århundre.

Journalist Sven Egil Omdal beskrev den i 2010 på følgende måte: «*Stor dramatikk i Sydhavet. Britisk slaveri og tahitiske fristelser. Clark Gable åpenbart feilplassert*».

;Publikum
*Bounty* ble en av de aller mest besøkte filmene i USA i 1935. Det har blitt hevdet at den innbrakte ca 4,5 millioner på verdensbasis, hvorav halvparten i USA alene.

;Innspilling
Filmen ble innspilt på Fransk Polynesia, Tahiti, det sørlige Stillehavet, samt flere steder utenfor kysten av California.

## Rollebesetning
* Charles Laughton – Kaptein Bligh 
* Clark Gable – Fletcher Christian 
* Franchot Tone – Byam 
* Herbert Mundin – Smith 
* Eddie Quillan – Ellison 
* Dudley Digges – Bacchus 
* Donald Crisp – Burkitt 
* Henry Stephenson – Sir Joseph Banks 
* Francis Lister – Captain Nelson 
* Spring Byington – Mrs. Byam 
* Movita – Tehani 
* Mamo Clark – Maimiti 
* Byron Russell – Quintal 
* Percy Waram – Coleman 
* David Torrence – Lord Hood 
* John Harrington – Mr. Purcell 
* Douglas Walton – Stewart 
* Ian Wolfe – Maggs 
* DeWitt Jennings – Fryer 
* Ivan F. Simpson – Morgan 
* Vernon Downing – Hayward 
* Bill Bambridge – Hitihiti 
* Marion Clayton Anderson – Mary Ellison 
* Stanley Fields – Muspratt 
* Wallis Clark – Morrison 
* Crauford Kent – Lieutenant Edwards
* Pat Flaherty – Churchill 
* Alec Craig – McCoy 
* Charles Irwin – Thompson
* Dick Winslow – Tinkler
* James Cagney – Extra («Uncredited»)

## Priser
*Mytteriet på Bounty* ble i 1936 belønnet med Oscar for beste film, og ble nominert i ytterligere syv kategorier. Charles Laughton vant i tillegg prisen som beste mannlige hovedrolle ved New York Film Critics Circle Awards. Det amerikanske filminstituttet har kåret Laughtons rollefigur til filmhistoriens 19. beste skurkeskikkelse.

## Galleri

Image:Clark_gable_mutiny_bounty_9.jpg
Image:Franchot_tone_mutiny_bounty_2.jpg
Image:Movita_franchot_tone_mutiny_bounty_1.jpg
Image:Mutiny_bounty_5.jpg
Image:Mutiny bounty 8.jpg
Image:Mutiny bounty 10.jpg
Image:Mutiny bounty 11.jpg
Image:Mutiny bounty 15.jpg
Image:Mutiny bounty 21.jpg
Image:Mamo_clark_gable_mutiny_bounty.jpg
Image:Clark_gable_franchot_tone_mutiny_1.jpg
File:Charles laughton mutiny bounty 2.jpg


## Referanser


## Eksterne lenker
*